বাংলাদেশের কৃষ্টি, ইতিহাস, ঐতিহ্য ও গৌরব কোনো অংশেই কম নয়। আমাদের ঐতিহ্য শুধু সহস্র বছরের পুরনো নয়, এটি মানুষের চেতনা আর উৎসের গভীরে শিহরিত বিশ্ব-ঐতিহ্যের এক অবিচ্ছিন্ন অংশ। বাংলার কৃষ্টি, সংস্কৃতি ও ঐতিহ্য তাই বাঙালি জাতির সত্তাকে একাকার করে দিয়েছে প্রকৃতির সাথে- তাদের মন ও মননে। এসব দিক থেকেও বাংলাদেশ সেরাদের একটি। বিশে^র সংস্কৃতির শহরও বলা যায় ঢাকাকে। এখানে দেশপ্রেমে উদ্বুদ্ধ হয়ে বিভিন্ন জাদুঘর নির্মাণ, বিভিন্ন সাংস্কৃতিক অনুষ্ঠানের আয়োজন এবং অনেক কিছুরই সুন্দর শিল্পকর্মের সমাহার। এমন মহান কর্মযজ্ঞের কারণে বাংলাদেশকে সেরা বলা যেতেই পারে। আমাদের জন্য সেরা হওয়ার বিকল্প কোনো কিছু নেই। শ্রেষ্ঠ স্থান অধিকার করতে হলে সে যোগ্যতা থাকতে হবে, থাকতে হবে যথার্থ অনুশীলন আর ঐকান্তিক সাধনা।